*Előterjesztés száma: 11/2015.(IX.29.)*

**E L Ő T E R J E S Z T É S**

Piliscsév község Önkormányzata Képviselő-testületének 2015. szeptember 29-én tartandó ülésére

Az előterjesztés tárgya: **Javaslat Települési Értéktár létrehozása**

Melléklet: Települési Értéktár Bizottság SZMSZ-ének javaslata

Az előterjesztést készítette: Csapucha Katalin képviselő, SZEKB elnöke

Piliscsév, 2015. szeptember

**Tisztelt Képviselő-testület!**

A Magyar nemzeti értékekről és hungarikumokról az Országgyűlés törvényt alkotott, a 2012. évi XXX. törvényt (továbbiakban: Htv.), amit 2012. április 2.-i ülésén fogadott el. Megalkotásának célja az országos és helyi értékek tudatosítása, számbavétele és védelmének biztosítása volt. A jogszabály az önkormányzatokra kötelező feladatot nem rótt, csupán lehetőségként ajánlotta a helyi (települési) értéktárak létrehozását, amely a megyei, az országos és a külhoni értéktárakkal együtt képezne egységes egészet.
3. § (2) bekezdése alapján a települési önkormányzat Települési Értéktár Bizottságot hozhat létre, amely az e törvény végrehajtására kiadott jogszabályban meghatározottak szerint szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.

A törvény végrehajtási rendelete a 114/2013. (IV. 16.) Korm. rendelet, amelynek 2.§ (1) bekezdése kimondja, hogy a rendelet hatálybalépésétől számított 60 napon belül az önkormányzatnak döntést kellett hoznia arról, hogy létrehozza-e a helyi Települési Értéktárat. Amennyiben valamely önkormányzat úgy döntött, hogy egyelőre nem alakítja ezt ki, mint ahogy akkor Piliscsév község önkormányzata is, nemleges döntését bármikor megváltoztathatja. A létrehozásról szóló döntéséről 30 napon belül tájékoztatnia kell a megyei közgyűlés és a Hungarikum Bizottság elnökét.

Amennyiben a települési értéktár létrehozása mellett dönt a Képviselő-testület,
Települési Értéktár Bizottságot is ki kell alakítani. Az értéktár bizottság működési szabályzatát a helyi önkormányzat képviselő-testülete határozza meg. A bizottság feladata a települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás.

A bizottságnak legalább 3 tagból kell állnia, munkájába a jogszabály értelmében indokolt bevonni a helyi, illetve a megyei közművelődési feladatellátás országos módszertani intézményét, továbbá az értékek gyűjtésével, megőrzésével, hasznosításával foglalkozó országos és területi illetékességű szakmai és területi illetékességű civil szervezeteket.

Az értéktár bizottság félévente, legkésőbb a félévet követő hónap utolsó napjáig beszámoltevékenységéről a helyi önkormányzat képviselő-testületének.

Az értéktár bizottság működéséhez és feladatainak ellátáshoz szükséges pénzügyi, tárgyi és ügyviteli feltételeket a helyi önkormányzat – az általa jóváhagyott éves munka-és pénzügyi tervre figyelemmel - maga biztosítja.

**A nemzeti értékeket a következő, szakterületenkénti kategóriák szerint kell azonosítani és rendszerezni:**

*a) agrár- és élelmiszergazdaság:* az agrárium szellemi termékei és tárgyi javai - beleértve az erdészet, halászat, vadászat és állategészségügy területét -, különösen a mezőgazdasági termékek és az élelmiszerek, a borászat, továbbá az állat- és növényfajták;

*b) egészség és életmód:* a tudományos és népi megelőzés és gyógyászat, természetgyógyászat szellemi termékei és tárgyi javai, különösen a gyógyszerek, gyógynövények, gyógyhatású készítmények, gyógyvíz- és fürdőkultúra;

*c) épített környezet:* a környezet tudatos építési munka eredményeként létrehozott, illetve elhatárolt épített (mesterséges) része, amely elsődlegesen az egyéni és közösségi lét feltételeinek megteremtését szolgálja; valamint az embert körülvevő környezet fenntartásához kapcsolódó szellemi termékek;

*d) ipari és műszaki megoldások:* az ipari termelés - beleértve a kézműipart, kézművességet is - szellemi termékei és tárgyi javai, különösen az egyes technológiák, technikák, berendezés-, gép- és műszergyártás, műszaki eszközökkel végzett személy- és áruszállítás;

*e) kulturális örökség:* a kulturális örökség szellemi és tárgyi javai, különösen az irodalom, a tudomány, a népművészet és népi kézművesség, néprajz, filmművészet, iparművészet, képzőművészet, táncművészet és zeneművészet; továbbá a védett ingatlan értékei, különösen a nemzeti vagyon körébe tartozó, kiemelkedő értékű műemlékek és régészeti lelőhelyek, nemzeti és történelmi emlékhelyek, világörökségi helyszínek;

*f) sport:* a fizikai erőnlét és a szellemi teljesítőképesség megtartását, fejlesztését szolgáló, a szabadidő eltöltéseként kötetlenül vagy szervezett formában, illetve versenyszerűen végzett testedzés vagy szellemi sportágban kifejtett tevékenység, különösen a sportolói életművek és csúcsteljesítmények;

*g) természeti környezet:* az ember természetes környezetének tárgyi javai, különösen a fizikai és biológiai képződmények vagy képződménycsoportok, geológiai és geomorfológiai képződmények, természeti tájak, természeti területek, életközösségek és ökológiai rendszerek; valamint az embert körülvevő környezet fenntartásához kapcsolódó szellemi termékek;

*h) turizmus és vendéglátás:* a turizmus és a vendéglátás szellemi termékei és tárgyi javai, különösen a turisztikai attrakciók, szolgáltatások, a vendéglátó-ipari termékek, valamint a vendéglátás körébe tartozó étel- és italkészítési eljárások.

**A Piliscsév közigazgatási területén fellelhető, illetve az itt létrehozott nemzeti illetve nemzetiségi érték felvételét a Települési Értéktárba, a polgármesternek címezve bárki írásban kezdeményezheti.**

**A javaslatot a kormányrendelet 1. melléklete szerint kell elkészíteni és elektronikus úton vagy postai út esetén elektronikus adathordozón benyújtani**.

A javaslatnak tartalmaznia kell:

*a)* a javaslattevő adatait,

*b)* az értéktárba felvételre javasolt nemzeti érték adatait,

*c)* az értéktárba felvételre javasolt nemzeti érték fényképét vagy audiovizuális-dokumentációját,

*d)* a Htv. 1. § (1) bekezdés *j)* pontjának való megfelelést valószínűsítő dokumentumokat, valamint

*e)* szakértő, illetve szakmai vagy civil szervezet támogató vagy ajánló levelét.

(*A Htv. 1.§ (1) bekezdés j) pontja: nemzeti érték: magyar alkotótevékenységhez, termelési kultúrához, tudáshoz, hagyományokhoz, tájhoz és élővilághoz kapcsolódó, nemzetünk történelme, valamint a közelmúlt során felhalmozott és megőrzött minden szellemi és anyagi, természeti, közösségi érték, vagy termék*;)

A képviselő-testület korábbi határozatában kinyilvánította, hogy nem kíván létrehozni helyi értéktárat. Javasolnám e döntésének felülvizsgálatát, illetve megváltoztatását, Települési Értéktár létrehozását Piliscséven.

Fentiek alapján kérema Tisztelt Képviselő-testületet, hogy a települési értéktár bizottság létrehozására vonatkozó előterjesztést megtárgyalni, a határozati javaslatot elfogadni szíveskedjenek!

Piliscsév, 2015. szeptember 18.

 **Kosztkáné Rokolya Bernadett sk.**

 **polgármester**

**Határozati javaslat**

…./2015.(IX.29.) sz. KT. határozat

Települési Értéktár létrehozásáról

Piliscsév község Képviselő-testülete a Magyar nemzeti értékekről és hungarikumokról szóló 2012. évi XXX. Tv. 3.§ (1) bekezdésében kapott felhatalmazás alapján az alábbi határozatot hozza:

1. A települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás érdekében Települési Értéktárat hoz létre.
2. Felkéri a polgármestert, tegyen javaslatot a Települési Értéktár Bizottság tagjaira és a Bizottság működési szabályzatára.
3. Felkéri a jegyzőt, hogy a döntésről tájékoztassa a megyei közgyűlés és a

Hungarikum Bizottság elnökét.

**Határidő**: azonnal

 3./ 2015.október 31.

**Felelős**: 1-2 Kosztkáné Rokolya Bernadett polgármester

 3./ Baumstark Tiborné jegyző